Fredag blev en mand varetægtsfængslet i fire uger. Han er sigtet for at have slået et barn flere gange. Barnet er knap to år gammelt. Grundlovsforhøret fandt sted for lukkede døre, men anklager Karina Schou fortæller, at der er tale om en sigtelse efter paragraf 245, som handler om legemsangreb af særlig rå, brutal eller farlig karakter. Ifølge sigtelsen har manden med knyttet og eller flad hånd eller ved hjælp af en anden genstand slået barnet i hovedet adskillige gange. Hændelsen skal være sket på en adresse i Skørping den 14. januar om aftenen, og ifølge anklageren har manden relation til barnet. Manden blev varetægtsfængslet da retten fandt, at der er fare for, at forbrydelsen gentages, eller at manden skal påvirke vidner i sagen. Manden har kæret kendelsen. Sager efter paragraf 245 kan straffes med fængsel indtil 6 år.

Referat:
En mand er varetægtsfængslet i fire uger sigtet for at slå et barn på knap to år.